Илле Тăхти
Илле Тăхти (паспортра: Ефимов Илья Ефимович), (1889 çул, авăн, 4, Чăваш Ен, Тăвай районĕ, Нӳшкасси ялĕ — 1938 çул, нарăс, 22, Шупашкар, Чăваш АССР) — чăваш çыравçи, сăвăçи.

СССР ÇП пайташĕ (1934).

Пурнăçĕ 
1889 çулхи авăн уйăхĕн 4-мĕшĕнче Чăваш Енĕн Тăвай районĕнчи Нӳшкасси ялĕнче çуралнă. 

Ялти шкулта пĕлӳ илнĕ хыççăн Хусанти вĕрентӳçсене хатĕрлекен семинарире вĕренсе тухнă, Чăваш Енри Элĕк районĕнчи Тавăт шкулĕнче ĕçленĕ. Халăх хушшинче çӳрекен сăвă-юрăна нумай пухнă.

1911 çулта вĕсене Хусанта пĕр харăсах иккĕ кĕнеке калапланă: пĕри — «Тавăт, Мĕлĕш, Шураç юррисем», тепри — «Хураç». 1922-1925 çулсенче республикăри Халăх çутĕç комиссариачĕн инспекторĕ пулса тăрăшнă.

1925-1928 çулсенче Мускав литература институчĕнче вĕреннĕ, çав вăхăтрах «Ĕçлекенсен сасси» журналпа «Чăваш хресченĕ» (каярахпа «Коммунар») хаçат редакцийĕсенче ĕçленĕ.

1928-1931 çулсенче вăл Шупашкарти педагогика техникумĕнче чăваш чĕлхипе литературине вĕрентнĕ. 1931-1938 çулсенче Илле Тăхти литература ĕçĕпе пурăннă.

Чылай çул хушши ӳпке чирĕпе асапланнă хыççăн вăл 1938 çулхи нарăсăн 22-мĕшĕнче Шупашкар пульницинче вăхăтсăр вилсе кайнă.

Пултарулăх ĕçĕсем 
Автор пурĕпе 10 кĕнекене çутта кăларнă:
 «Колчак» (1919; 1935),
 «Калавсемпе сăвăсем» (1930),
 «Шерхулла» (1936),
 «Калавсем» (1955),
 «Суйласа илнисем» (1960),
 «Поэзи, проза, публицистика» (1979).

Вуламалли 
 «Чăваш литературин антологийĕ», ред.: Д. В. Гордеев, Ю. А. Силэм. Шупашкар, 2003. ISBN 5-7670-1279-2 .
 Кириллова И. Ю., "Своебразие художественного мира Илле Тăхти", ЧПУ, Шупашкар, 2006.

Асăрхавсем

Каçăсем 
 Илле Тăхти

Пайăр çынсем, алфавитпа
Çыравçăсем, алфавитпа
Чăваш фольклорисчĕсем
Чăваш çыравçисем
Раççей фольклорисчĕсем
Чăваш çыравçисем
СССР çыравçисем
СССР фольклорисчĕсем
1889 çулта çуралнисем
Авăнăн 4-мĕшĕнче çуралнисем
Нарăсăн 22-мĕшĕнче вилнисем
1938 çулта вилнисем
Чăваш Енĕн паллă çыннисем
Чĕмпĕрти чăваш шкулĕнче вĕренсе тухнисем
Чăваш фольклорисчĕсем